*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*297. számú előterjesztés*

Bátaszék Város Önkormányzata Képviselő-testületének 2018. december 12-én,

 16,00 órakor megtartandó ülésére

*„Számvevőségi” épület megvásárlásának jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság 2018.12.11.KOIS Bizottság 2018.12.10.Szociális Bizottság 2018.12.11. |

***Tisztelt Képviselő-testület!***

Bátaszék Város Önkormányzat Képviselő-testülete 346/2018.(XI.28.) önkormányzati határozatával elvi döntést hozott a Számvevőségi épület megvásárlásáról. Az ingatlan vételárát 25.000.000.- Ft összegben határozta meg.

A bátaszéki Számvevőség épülete a Budai utca 7. szám alatt található. Az ingatlan (647 hrsz.) kivett irodaházként van nyilvántartva és 1.290 m2 területen fekszik. Műemléki védelem alatt álló épület. (azonosító: 8547)



 A teréziánumi épületek közül művészi értékben kiemelkedik a Budai út elején álló, egy emeletes épület, mely eredetileg az uradalmi számvevőség központja volt, később a Búzakalász Tsz központi épülete. Főhomlokzata hármas tagolású (2+3+2 ablakos), de már klasszicizáló stílusban fejezték be. Utcavonalon álló, déli homlokzatával zártsorú beépítéshez csatlakozó, téglalap alaprajzú, emeletes, kontyolt nyeregtetős, alápincézett épület. Kéttraktusos belső. Pincéje és földszintje csehsüveg boltozatos, az emelet síkmennyezetes, a lépcsőházban dongaboltozat. Építtette a Collegium Theresianum az alapítványi uradalom számvevőségének központjaként. Valószínűleg 1820-ban fejezték be. Az 1980-as években homlokzatait felújították. Az udvarban, az északi telekhatáron melléképület áll.



 1.sz. kép



 2.sz. kép



 3.sz. kép

A Képviselő-testület felhatalmazta a város polgármesterét, hogy a jogügylet létrehozása érdekében folytasson tárgyalásokat az ingatlan tulajdonosával, valamit gondoskodjon az adásvételi szerződés megszövegezéséről és képviselő- testület elé terjesztéséről.

Az adás-vételi szerződés elkészítésre került (1.sz. melléklet).

Az ingatlan vételárához kapcsolódó forrás rendelkezésre áll az önkormányzat 2018. évi költségvetésében.

Kérem az előterjesztés megvitatását.

**Határozati javaslat:**

**A Számvevőségi épület megvásárlásának jóváhagyására**

Bátaszék Város Önkormányzatának Képviselő-testülete

1. az NBN Szőlő Termelői Csoport Szövetkezet tulajdonában álló a bátaszéki ingatlan-nyilvántartásban 647. hrsz. alatt felvett 1290 nm térmértékű, belterületi irodaházként nyilvántartott ingatlant, amely ingatlan természetben 7140 Bátaszék Budai utca 7. szám alatt található, 25.000.000 Ft vételáron meg kívánja vásárolni,
2. az adás-vételi szerződést jóváhagyja a jelen határozat 1.sz. mellékletének megfelelően,
3. a bruttó 25.000.000,-Ft összegű vételár kifizetéséhez a forrást a 2018. évi költségvetés beruházási kiadási keretének terhére biztosítja,
4. felhatalmazza a város polgármesterét az adás-vételi szerződés aláírására.

Határidő: 2018. december 15.

Felelős: Dr. Bozsolik Róbert polgármester

 ( adásvételi szerződés aláírásáért)

Határozatról értesül: BKÖH városüzemeltetési iroda

BKÖH pénzügyi iroda

irattár